דיילי בלינד

דיילי בלינד (בהולנדית: Daley Blind; נולד ב-9 במרץ 1990) הוא כדורגלן הולנדי המשחק בז'ירונה ובנבחרת הולנד. בלינד נולד באמסטרדם. אביו הוא שחקן העבר ההולנדי דני בלינד. ב-1998 נכנס לאקדמיית הכדורגל של אייאקס. בעונת 2007/2008 נבחר ל"כישרון העתיד" של אייאקס ובעונה הבאה הצטרף לקבוצה הבוגרת. בחלון העברות של ינואר 2010 עבר בהשאלה לחרונינגן עד לסיום עונת 2009/2010, אז חזר לאייאקס. מאז חזרתו זכתה אייאקס בארבע אליפויות רצופות, בעונות 2010/2011, 2011/2012, 2012/2013 ו-2013/2014. בעונת 2012/2013 נבחר לשחקן העונה של אייאקס ובעונת 2013/2014 זכה בפרס כדורגלן השנה בהולנד. ב-30 באוגוסט 2014, הושג סיכום רשמי בין אייאקס למנצ'סטר יונייטד על מעברו של בלינד למועדון האנגלי תמורת 14 מיליון ליש"ט. ב-1 בספטמבר, חתם באופן רשמי ביונייטד לארבע עונות. ב-14 בספטמבר ערך בלינד את הופעת הבכורה שלו במדי יונייטד, בניצחון קבוצתו 0–4 על קווינס פארק ריינג'רס במסגרת המחזור הרביעי בפרמייר ליג. ב-20 באוקטובר הוא כבש את שער הבכורה שלו, בתיקו 2-2 מול וסט ברומיץ'. בלינד פתח בהרכב קבוצתו לגמר הליגה האירופית 2017, בו פתח בהרכב מול קבוצתו לשעבר אייאקס. מנצ'סטר ניצחה 0–2 במשחק, וזכתה בתואר. ב-17 ביולי 2018 חזר לאייאקס אמסטרדם וחתם לארבע שנים. ב-27 בדצמבר 2022 שוחרר מהקבוצה והפך שחקן חופשי. ב-5 בינואר 2023 חתם בבאיירן מינכן עד לסיום העונה. ב-7 ביולי 2023 חתם לשנתיים בג’ירונה. בלינד שיחק בכל הנבחרות הצעירות של הולנד מהנבחרת עד גיל 14 ועד לנבחרת עד גיל 21. על אף ששותף בכמה ממשחקי מוקדמות אליפות אירופה עד גיל 21, הוא לא נכלל בסגל הנבחרת בטורניר שנערך בדנמרק ב-2011. בשנת 2013 הוא כן שיחק באליפות שהתקיימה בישראל, בה הגיעה הולנד לחצי הגמר. עוד קודם לכן, בפברואר 2013, זומן לנבחרת הבוגרת על ידי לואי ואן חאל, ושותף במספר משחקי ידידות ומשחקי מוקדמות מונדיאל 2014. הוא נמנה עם סגל הנבחרת גם לטורניר עצמו שנערך בברזיל. במשחקה הראשון של נבחרתו במונדיאל, ניצחון 1–5 על מחזיקת התואר ספרד, בישל בלינד שני שערים ובמשחק הבא, ניצחון 2–3 על אוסטרליה תרם בישול נוסף. במשחק על המקום השלישי מול ברזיל כבש בלינד את שער הבכורה שלו בנבחרת הבוגרת, במשחק שנגמר בניצחון 0–3. נכלל בסגל נבחרת הולנד בטורניר מונדיאל 2022. נכלל בסגל נבחרת הולנד לטורניר יורו 2024. אייאקס אליפות הולנד: 2010/2011, 2011/2012, 2012/2013, 2013/2014, 2018/2019, 2020/2021, 2021/2022 הגביע ההולנדי: 2018/2019, 2020/2021 מגן יוהאן קרויף: 2013, 2019 מנצ'סטר יונייטד ליגה אירופית : 2016/2017 הגביע האנגלי: 2015/2016 גביע הליגה: 2016/2017 מגן הקהילה: 2016 באיירן מינכן אליפות גרמניה: 2022/2023 אישיים כדורגלן השנה בהולנד: 2013/2014 מדיה וקבצים בנושא דיילי בלינד בוויקישיתוף דיילי בלינד, ברשת החברתית פייסבוק דיילי בלינד, ברשת החברתית אקס (טוויטר) דיילי בלינד, ברשת החברתית אינסטגרם דיילי בלינד, באתר Transfermarkt דיילי בלינד, באתר Soccerway דיילי בלינד, באתר BDFutbol דיילי בלינד, באתר WorldFootball.net דיילי בלינד, באתר National Football Teams דיילי בלינד, באתר FootballDatabase.eu זה רשמי: יונייטד הגיעה לסיכום על רכישת בלינד, באתר ערוץ הספורט, 30 באוגוסט 2014 בלינד העניק ליונייטד נקודה ב-2:2 עם ברומיץ', באתר ONE‏, 20 באוקטובר 2014 העברות בעולם, 17.7: ריאל תשבור את שיא ההעברות כדי לצרף את הזאר?, באתר וואלה, 17 ביולי 2018 העברות בעולם, 27.12: שתי הצעות של 127 מיליון יורו על אנסו פרננדס, באתר וואלה, 27 בדצמבר 2022 VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)